ভারতীয় রেলের নয়া পরিকল্পনা। একটি বিশেষ ট্যুরিস্ট ট্রেন চালানো হবে, যার নাম শ্রীরামায়ণ এক্সপ্রেস। আগামী ১৪ নভেম্বর প্রথম যাত্রা শুরু করবে এই ট্রেন।

এই বিষয়ে অন্যান্য খবর

নীলকে বিদায়, এবার নতুন রংয়ে সাজবে মেল-এক্সপ্রেসের বগি! নয়া রূপ কেমন, দেখুন ছবি


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, যাত্রীদের  জন্য আইআরসিটিসি  অযোধ্যা থেকে কলম্বো পর্যন্ত  যাত্রার ব্যবস্থা করবে। দিল্লির সফদরজং স্টেশন থেকে যাত্রা করে ট্রেনটি দক্ষিণ ভারতের রামেশ্বরম পর্যন্ত যাবে। যাত্রাপথে রামায়ণে বর্ণিত বিভিন্ন স্থান পরিদর্শন করবে এই ট্রেন।  তার পরে যাঁরা এই যাত্রাপথের শ্রীলঙ্কার অংশটুকুতে যেতে চাইবেন, তাঁদের জন্য চেন্নাই বিমানবন্দর থেকে বিমানের ব্যবস্থা করা হবে।
পুরো যাত্রাপথটি শেষ করতে সময় লাগবে মোট ১৬ দিন। যাত্রীদের দ্রষ্টব্য স্থানগুলির মাহাত্ম্য বোঝাবেন আইআরসিটিসি-র ম্যানেজাররা। পাশাপাশি ট্রেনে যাত্রীদের সরবরাহ করা হবে খাবার। সব মিলিয়ে খরচ পড়বে মাথা পিছু ১৫,১২০ টাকা। ট্রেনটিতে সব মিলিয়ে ৮০০ জন যাত্রী ধরবে।
শ্রীরামায়ণ এক্সপ্রেস দিল্লির সফদরজং স্টেশন থেকে অযোধ্যায় এসে থামবে। তার পর একে একে হনুমান গরহি, হাক্কাগালা বোটানিক্যাল গার্ডেন (অশোক বন), মুন্নেশ্বরী, হাম্পি, রামেশ্বরম ইত্যাদি জায়গায় থামবে ট্রেন। তার পরে শ্রীলঙ্কায় যাওয়ার জন্য চেন্নাই বিমান বন্দরে পৌঁছনোর ব্যবস্থাও থাকবে। 
নভেম্বরের যাত্রায় কেমন সাড়া মেলে, তার উপরেই নির্ভর করবে ট্রেনটির ভবিষ্যৎ। তখনই ভারতীয় রেলের পক্ষ থেকে ঠিক করা হবে মাসে কতদিন চালানো হবে ট্রেনটি।